open-index/open-wikipedia-markdown huggingface dataset:
Paulo Novás

miniatura|300px|Arriba, á dereita, con traxe escuro e gravata, Paulo Novás co alumnado do Instituto.
**Paulo Novás Souto**, nado en São Paulo o 16 de abril de 1899 e finado en Pontevedra o 12 de novembro de 1936, foi un mestre e político galego.

## Traxectoria 
miniatura|Placa en Pontevedra en memoria dos fusilados o 12/11/1936.
Nado no Brasil, retornou coa familia a Galicia sendo novo. Fíxose mestre polo Plano de Estudos de 1914. Foi mestre da escola mixta de Sacos, Cotobade (1925-1927), e despois en Cobres, Vilaboa. Creada en 1931 unha sección de Escola Preparatoria de Ingreso no Instituto de Pontevedra, accedeu a esta praza. Pertenceu á comisión organizadora da Casa del Maestro de Pontevedra. Militou de Acción Republicana, e despois en Izquierda Republicana. Co golpe de Estado do 18 de xullo de 1936 foi detido e xulgado en consello de guerra sumarísimo o 1 de novembro. Condenado a morte, foi fusilado na estrada de Campañó o 12 de novembro de 1936.

## Notas 
## Véxase tamén 
### Bibliografía 
* 
### Outros artigos 
* Represión franquista en Galicia
Carlos Pereira

Co nome de **Carlos Pereira** podemos referirnos a:

***Carlos Santiago Pereira**, porteiro de fútbol (n. 1951).
***Carlos Pereira Costa**, actor (n. 1959).
***Carlos Pereira Martínez**, historiador e ensaísta galego (n. 1959).
Lamissio

**Lamissio** ou **Laiamicho** foi un rei dos longobardos na primeira metade do século V.
## Traxectoria
Alumno e sucesor de Axelmundo, subiu ao trono na difícil circunstancia dun duro choque cos hunos: os longobardos opúñanse a que se instalasen nunha zona do curso medio do Danubio, parte da provincia romana do Nórico. O mesmo Axilmundo perdera a vida en combate e a súa filla convertérase en escrava. Lamissio soubo darlle a volta ao conflito e, segundo di a tradición longobarda, conseguiu unha vitoria que lles permitiu aos longobardos conservar a súa independencia e identidade.

Segundo a lenda, o mesmo Axelmundo salvara a Lamissio cando o atopara no estanque no que o botara a nai, xunto aos seus seis irmáns xemelgos
## Notas
## Véxase tamén
### Bibliografía
*Paulo Diácono, *Historia Langobardorum* (*Storia dei Longobardi*, Lorenzo Valla/Mondadori, Milano 1992).
**Origo gentis Langobardorum*, ed. G. Waitz in *Monumenta Germaniae Historica* SS rer. Lang.
* Jörg Jarnut. *Storia dei Longobardi*. Torino, Einaudi, 2002. ISBN 8846440854.
* Sergio Rovagnati, *I Longobardi* (Milano, Xenia 2003).
Victor Wong

**Victor Wong**, (chinés: 黃自強; pinyin: Huáng Zìqiáng) nado o 30 de xullo de 1927 en San Francisco (California) e finado o 12 de setembro de 2001 en Locke, California, foi un actor chinés-americano.

## Filmografía 
## Véxase tamén
Ingeborga Dapkūnaitė

**Ingeborga Dapkūnaitė**, nada en Vilnius o 20 de xaneiro de 1963, é unha actriz lituana.

## Filmografía 
* *Katia Ismaïlova* (Valeri Todorovski, 1993)
* *Burnt by the Sun* (Nikita Mikhalkov, 1994)
* *Mission: Impossible* (Brian de Palma, 1996)
* *Seven Years in Tibet* (Jean-Jacques Annaud, 1997)
* *Voyna* (Aleksei Balabanov, 2002)
* *Le Costume* (Bakhtiar Khudojnazarov, 2003)
* *Kiss of Life* (Emily Young, 2003)
* *25 degrés en hiver* (Stéphane Vuillet, 2004)
* *Hannibal Rising* (Peter Webber, 2007)
* ''L'affaire Farewell'' (Christian Carion, 2009)

## Véxase tamén 
### Ligazóns externas 
* Ficha na IMDb
Lhakpa Tsamchoe

**Lhakpa Tsamchoe** (en ) é unha actriz india de orixe tibetana. Foi a primeira muller tibetana en aparecer nunha película, sendo famoso o seu papel xunto con Brad Pitt e David Thewlis no filme de 1997 *Seven Years in Tibet*, no cal interpretou a Pema Lhaki, unha xastre tibetana e esposa do montañeiro austríaco Peter Aufschnaiter.

## Filmografía 
**Seven Years in Tibet* (1997); Pema Lhaki.
*''Himalaya, l'enfance d'un chef* (1999); Pema
**Milarepa'' (2006); Tía Peydon

## Véxase tamén 
### Ligazóns externas 
*Ficha na IMDb
Ryan Gosling

**Ryan Thomas Gosling**, nado en London (Ontario) o 12 de novembro de 1980, é un actor e músico canadense.

## Filmografía 
### Filmes 
### Televisión 
## Véxase tamén
Telmo Bernárdez

**Luís Telmo Bernárdez Santomé**, máis coñecido como **Telmo Bernárdez**, nado en Redondela o 11 de abril de 1885 e finado en Pontevedra o 12 de novembro de 1936, foi un médico e político galego.

## Traxectoria 
Nado na mesma casa que o xeneral Antero Rubín, fillo de Basilio Bernárdez Otero. Foi un dos impulsores do movemento político coñecido como agrarismo, que loitaba contra a opresión e o academento* de solucións formais para os problemas do campesiñado, foi redactor de *Nueva Gente* (1906) e *La Opinión* (1909). O 17 de febreiro de 1923 foi elixido alcalde de Redondela, cargo dende o que seguiu a defender posturas agraristas, manténdose no cargo até a instauración do réxime ditatorial de Miguel Primo de Rivera, o 13 de setembro dese mesmo ano, momento no que renunciou ao seu posto. Exerceu tamén de doutor municipal, após ser nomeado oficialmente pola Xunta Municipal do concello de Redondela, o 10 de novembro de 1923. En 1928 pasou a ser vicepresidente do Colexio Oficial de Médicos de Pontevedra.

Durante a República foi delegado gobernativo en Redondela, e nas eleccións de 1933 presentouse a deputado pola provincia de Pontevedra, pero non conseguiu escano. En febreiro de 1936 foi nomeado delegado do goberno na Confederación Hidrográfica do Miño e en abril foi elixido compromisario para a elección do presidente da República. Foi Xefe provincial de Izquierda Republicana.

miniatura|esquerda|200px|Placa en Pontevedra en memoria dos fusilados o 12 de novembro de 1936.
Trala sublevación do 18 de xullo de 1936 percorreu as rúas de Redondela tranquilizando e convencendo aos veciños de que non opuxeran resistencia. Foi detido o 5 de setembro e encarcerado en Vigo, no campo de concentración da illa de San Simón e Pontevedra. Sometido a xuízo sumarísimo, foi condenado a morte, sendo fusilado o 12 de novembro na estrada de Campañó. A súa familia e círculo social foi fortemente represaliado.

## Vida persoal 
Casou con Isabel Gómez Costas; dous dos seus fillos, Telmo e Jesús, mestres, foron depurados e encarcerados; a nai exiliouse en Portugal cos outros fillos José, Pedro, Isabel (tamén mestre),  María, Rita e Carmela.

## Recoñecementos 
Déronlle o seu nome á rúa José Regojo de Redondela en 1931. En 1979 volvéronlle dedicar unha rúa en Redondela.

O 24 de setembro de 2015 o concello de Redondela nomeou a Telmo Bernárdez coma Persoeiro do ano 2015, a proposta da asociación cultural Alejandro Otero. Así, inaugurouse unha placa conmemorativa na súa vivenda familiar, e realizouse unha exposición monográfica da súa traxectoria na sala de exposicións Multiúsos da Xunqueira.

## Notas 
## Véxase tamén 
### Bibliografía 
* 
*  

### Ligazóns externas 
* Anecdotario redondelán
Valtari

**Valtari** ou **Waltari** foi un rei dos longobardos entre 540 e 547.
## Traxectoria 
Fillo de Wacho, subiu ao trono á morte de seu pai sobre o 540 cando aínda era un neno. A rexencia asumiuna Audoíno, da estirpe dos gausos; á morte de Valtari, que morreu aínda novo no 547, o mesmo rexente o sucedeu, poñendo así fin á dinastía dos letingos.
## Véxase tamén 
### Bibliografía 
* Paulo Diácono, *Historia Langobardorum* (*Historia dos Longobardos*, Lorenzo Valla/Mondadori, Milano 1992). I, 21-22.
* *Origo gentis Langobardorum*, ed. G. Waitz in *Monumenta Germaniae Historica* SS rer. Lang. § 4.
* Jörg Jarnut. *Storia dei Longobardi*. Torino, Einaudi, 2002. ISBN 88-464-4085-4
* Sergio Rovagnati, *I Longobardi* (Milano, Xenia 2003)
Kosmos 137

**Kosmos 137** (Космос 137 en ruso), tamén denominado **DS-U2-D Nº 1**, foi un satélite artificial soviético lanzado o 21 de decembro de 1966 mediante un foguete Kosmos desde a base de Kapustin Yar xunto coa sonda lunar Luna 13.

## Características 
Kosmos 137 foi o primeiro membro do modelo de satélites DS-U2-D. Estaba adicado a facer observacións das partículas cargadas e da magnetosfera terrestre, observacións que serían continuadas máis tarde polo segundo membro da serie, o Kosmos 219. Kosmos 137 foi inxectado nunha órbita inicial de 1720&nbsp;km de apoxeo e 230&nbsp;km de perixeo, cunha inclinación orbital de 48,8 graos e un período de 104,4 minutos. Reentrou na atmosfera o 23 de novembro de 1967.

## Resultados 
Kosmos 137 obtivo o espectro de protóns na parte interior do cinto de Van Allen e medíu o exceso de radiación ó longo da súa órbita.

## Notas 
## Véxase tamén 
### Bibliografía 
* 
* 
* 

### Outros artigos 
* Kosmos 219
Juan Rico González

**Juan Rico González**, nado en Ferrol en 1895 e finado en Pontevedra o 12 de novembro de 1936, foi un militar galego.

## Traxectoria 
miniatura|dereita|200px|Placa en Pontevedra en memoria dos fusilados o 12 de novembro de 1936.
Capitán de Infantaría, mandaba a 31ª Compañía do Corpo de Seguridade e Asalto en Pontevedra. O 16 de xullo de 1936 propúxolle ao gobernador civil Gonzalo Acosta Pan a detención dos xefes militares e dos elementos civís que conspiraban con eles. O gobernador non fixo caso das súas advertencias e enviouno o día 17 a Vigo, onde o Capitán tiña desprazada unha sección das súas forzas. Rico regresou a Pontevedra o 18 e púxose en contacto coa Fronte Popular. Convocouse unha reunión das mocidades Socialistas Unificadas e dos partidos de esquerda. Rico arengounos e proporcionoulles as armas da garda municipal e as sobrantes do cuartel de Asalto. Desautorizado polo Gobernador, o capitán interveu as comunicacións telefónicas.

Co golpe de Estado do 18 de xullo de 1936 foi detido e xulgado en consello de guerra sumarísimo o 1 de novembro. Condenado a morte, foi fusilado na estrada de Campañó o 12 de novembro de 1936.
## Notas 
## Véxase tamén 
### Bibliografía 
* Xosé Álvarez Castro (2013). *Pontevedra nos anos do medo. Golpe militar e represión (1936-1939)*. Xerais.
* 

### Ligazóns externas 
*Xosé Álvarez Castro: "O 20 de xullo de 1936 en Pontevedra: o golpe (2)" 22/6/2008.
Luis Poza Pastrana

**Luis Poza Pastrana**, nado en Pontevedra en 1909 e finado na mesma cidade o 12 de novembro de 1936, foi un médico e político galego.

## Traxectoria
miniatura|dereita|Placa en Pontevedra en memoria dos fusilados o 12 de novembro de 1936.
[dereita|miniatura|Lápida no [Cemiterio de Santo Amaro de Pontevedra.]]

Fillo de Celestino Poza Cobas. Médico no Hospital Provincial de Pontevedra. Socio do Centro Republicano, militou primeiramente no Partido Radical-Socialista, e ingresou posteriormente no Partido Galeguista (o 1 de agosto de 1935). Era membro do Comité de Cooperación Intelectual de Pontevedra (con Luciano del Río, Evaristo Mosquera Martínez, Javier Andrade Cimadevila, Bernardo Salom de la Hoz e Tabucho Pintos Fonseca), e foi un dos que recibiu en Pontevedra, o 19 de novembro de 1932, a Federico García Lorca. Nas eleccións de febreiro de 1936 participou como orador en mitins da Fronte Popular.

Co golpe de Estado do 18 de xullo de 1936 foi detido e xulgado en consello de guerra sumarísimo o 1 de novembro. Condenado a morte, foi fusilado na estrada de Campañó o 12 de novembro de 1936. Foi destituído da súa praza de médico o 18 de agosto de 1936.

## Notas 
## Véxase tamén 
### Bibliografía 
*
Mikkelin Jukurit

O **Mikkelin Jukurit** ou simplemente **Jukurit**, é un equipo de hóckey sobre xeo da cidade de Mikkeli (Finlandia). O club foi fundado en 1970 e dende a tempada 2016-17 compite na máxima categoría do hóckey sobre xeo finés, a Liiga. Anteriormente competiu na segunda categoría do hóckey sobre xeo finés, a liga Mestis, onde dende a súa fundación no ano 2000 se mantivo nos postos de cabeza, gañando a competición en cinco ocasións (2001, 2002, 2003, 2006, 2013), quedando segundo en tres (2004, 2007, 2011), e terceiro nunha ocasión (2008). Xoga os seus partidos como local no Kalevankankaan jäähalli, un pavillón con capacidade para 4.500 espectadores.

## Historia 
O Mikkelin Jukurit foi fundado en 1970. A tempada 1998-99 supuxo un punto de inflexión para o club, cando Matti Turunen se converteu no director executivo e Risto Dufva de Jyväskylä no adestrador xefe. Na tempada 1999–2000 gañou o seu primeiro campionato na recentemente creada Suomi-sarja, e regresando á Mestis tras 20 anos. Cando Jukurit gañou o seu cuarto campionato da liga Mestis en primavera de 2006, Risto Dufva deixou o equipo.

## Palmarés 
* **1 Suomi-sarja:** 2000
* **5 Mestis:** 2001, 2002, 2003, 2006, 2013

## Xogadores 
### Números retirados 
***# 21** **Sami Lehmusmetsä** (non retirado oficialmente, mais non se utiliza)
***# 24** **Lasse Kanerva**

### Xogadores destacados 
## Véxase tamén 
### Ligazóns externas 
* Sitio web oficial
Kosmos 262

**Kosmos 262** (Космос 262 en ruso), tamén denominado **DS-U2-GF Nº 1**, foi un satélite artificial soviético lanzado o 26 de decembro de 1968 mediante un foguete Kosmos 2I desde a base de Kapustin Yar.

## Características 
Kosmos 262 foi o único membro do modelo de satélites DS-U2-GF. Estaba dedicado a facer observacións do Sol no rango dos raios X e do ultravioleta. Foi inxectado nunha órbita inicial de 818&nbsp;km de apoxeo e 263&nbsp;km de perixeo, cunha inclinación orbital de 48,5 graos e un período de 95,2 minutos. Reentrou na atmosfera o 18 de xullo de 1969.

## Notas 
## Véxase tamén 
### Bibliografía 
*
Kosmos 219

**Kosmos 219** (Космос 219 en ruso), tamén denominado **DS-U2-D Nº 2**, foi un satélite artificial soviético lanzado o 26 de abril de 1968 mediante un foguete Kosmos 2I desde a base de Kapustin Yar.

## Características 
Kosmos 219 foi o segundo e último membro do modelo de satélites DS-U2-D. Estaba adicado a facer observacións das partículas cargadas e da magnetosfera terrestre, seguindo as observacións que fixo o primeiro membro da serie, o Kosmos 137. Kosmos 219 foi inxectado nunha órbita inicial de 1770&nbsp;km de apoxeo e 222&nbsp;km de perixeo, cunha inclinación orbital de 48,4 graos e un período de 104,6 minutos. Reentrou na atmosfera o 2 de marzo de 1969.

## Resultados 
Kosmos 219 obtivo o espectro de electróns na parte interior do cinto de Van Allen e mediu a distribución angular de partículas ó longo da súa órbita.

## Notas 
## Véxase tamén 
### Bibliografía 
* 
* 
* 

### Outros artigos 
* Kosmos 137
KooKoo

O **Kouvolan Edustuskiekko**, máis coñecido como **KooKoo**, é un equipo de hóckey sobre xeo da cidade de Kouvola (Finlandia). O club foi fundado en 1965 e actualmente compite na máxima categoría do hóckey sobre xeo finlandés, a Liiga, logo de ter sido aceptado na competición en 2015, logo de ter competido tres tampadas nesta competición (1988, 1989, 1990). Logo do seu descenso en 1990, KooKoo xogou na segunda categoría do hóckey sobre xeo finlandés, a Mestis, onde conseguiu o campionato en 2014, amais dun subcampionato en 2002, e tres terceiros postos en 2003, 2010 e 2012. Xoga os seus partidos como local no Kouvolan jäähalli, pavillón con capacidade para 6.000 espectadores.

## Palmarés 
* **1 Mestis:** 2014
* **1 I-divisioona:** 1987

## Xogadores 
### Números retirados 
* **36** **Mikko Outinen**
* **81** **Timo Nurmberg**

## Véxase tamén 
### Ligazóns externas 
* Sitio web oficial
Mestis

A **Mestis**, (de *Mestaruussarja*), é a segunda categoría do hóckey sobre xeo finlandés por detrás da SM-liiga, e a máxima categoría á que pode ascender un equipo por méritos deportivos.

A liga foi creada no ano 2000 para substituír a primeira división. Dende aquela converteuse na máxima categoría á que pode ascender un equipo por méritos deportivos no país, xa que ese ano a SM-liiga foi pechada e ningún equipo pode acceder á liga sen ser aceptado pola liga. Logo da tempada 2004-05, o KalPa foi aceptado na SM-liiga.

No ano 2022 o HK Zemgale letón converteuse no primeiro equipo estranxeiro en participar na competición, con todo a participación do equipo letón na Mestis non continuou na tempada 2023-24.

Na primavera de 2023 a Mestis outorgaba unha licenza aos Jokerit de Helsinqui, que competiran na SM-liiga ata a tempada 2013-14, logo da cal pasaron a competir na Kontinental Hockey League (KHL) eurasiática. Os Jokerit abandonaron a KHL antes do inicio dos *play-offs* da tempada 2021-22 logo da invasión rusa de Ucraína a finais de febreiro de 2022. Do mesmo xeito, a liga anunciaba que, debido á situación económica dos Peliitat de Heinola, a liga decidira non concederlles unha licenza para continuar na competición un ano máis, a pesar de que o equipo conseguira manter a súa praza na liga logo de vencer a serie de pomoción/descenso fronte o Nokian Pyry (4-0).

## Equipos 2025-26 
### Historial de equipos 
## Campións 
### Campionatos por equipo 
## Notas 
;Referencias

## Véxase tamén 
### Ligazóns externas 
*Sitio web oficial Mestis
Elo (cadea)

miniatura|250px|Serie de elos dunha cadea.
Un **elo** é cada un dos aneis ou elementos que forman unha cadea.

Tamén adoita aplicarse o termo a cadeas doutros tipos, tales como alimentarias, humanas etc.

Os elos dunha cadea propiamente dita son metálicos, e adoitan cortarse mediante unha cisalla.

## Notas
DS-U2-GK

**DS-U2-GK** foi o nome dun modelo de satélites artificiais soviético adicado a facer estudos xeofísicos, incluíndo a observación da atmosfera superior, medicións da densidade do aire e observación de auroras polares.

En total lanzáronse dous satélites da serie DS-U2-GK: o Kosmos 261 o 19 de decembro de 1968, e o Kosmos 348 o 13 de xuño de 1970. Ámbolos dous satélites foron lanzados desde o cosmódromo de Plesetsk con éxito mediante foguetes Kosmos 2I.

## Historial de lanzamentos 
## Notas
O Seixo, Darbo, Cangas

**O Seixo** é un lugar da parroquia de Darbo no concello pontevedrés de Cangas na comarca do Morrazo. Segundo o IGE, en 2011 tiña 339 habitantes (180 homes e 159 mulleres).

## Lugares e parroquias 
### Lugares de Darbo 
### Parroquias de Cangas 
## Notas 
## Véxase tamén 
### Outros artigos 
* Lugares de Cangas
Wenceslao González Garra

**Wenceslao González Garra**, nado en Vilagarcía de Arousa o 19 de xaneiro de 1888 e finado na mesma vila o 16 de setembro de 1965, foi un navieiro e político galego.

## Traxectoria 
Fillo de  Wenceslao González Jimeno e Camila Garra Castellanzuelo. Propietario da navieira González Garra. Foi consignatario e dono do Salto Eléctrico do Tambre que adquiriu en 1918, e que foi xerme de Fenosa. Constituíu en 1918 a sociedade Fábricas Coruñesas de Gas y Electricidad xunto con Ricardo Rodríguez Pastor. Foi socio prioritario da Compañía General de los Ferrocarriles de Galicia constituída en 1920 e principal accionista da Compañía Minera de Linares en 1939. Encomendoulle ao seu amigo Antonio Palacios o proxecto de ensanche de Vilagarcía de Arousa, cuxos planos se exhibiron na casa do concello. Formou parte dos consellos de administración de FENOSA e do Banco de Vigo.

Membro do Partido Conservador, foi elixido deputado polo distrito de Cambados nas eleccións de 1920 e volveu ser elixido deputado nas eleccións de 1923. Na República integrouse no Partido Radical, despois pasou a militar na CEDA e presentouse na candidatura de dereitas ás eleccións de febreiro de 1936. Amigo persoal do xeneral Emilio Mola, foi un dos empresarios que financiou a conspiración que deu lugar ao golpe de Estado do 18 de xullo de 1936. En setembro de 1936 foi a Burgos e ao regreso trouxo a Consuelo Bascón, esposa de Mola, e a súa filla a pasar uns días en Vilagarcía. Tamén acompañou o xeneral Cabanellas cando visitou Vilagarcía de Arousa en outubro como inspector xeral do exército e a Francisco Franco na visita que este fixo á vila arousá en 1941.

Practicou o deporte da vela e gañou trofeos patroneando os balandros de 6,5 metros *Cisco* e *Folerpa*.

## Recoñecementos 
* Foi nomeado fillo predilecto de Vilagarcía de Arousa.
* O 7 de setembro de 1953 foille imposta a Gran Cruz do Mérito Naval.
## Vida persoal 
Casou con Purificación Rasilla Salgado

## Notas 
## Véxase tamén 
### Bibliografía 
* 
* 
### Ligazóns externas 
* Don Wenceslao, el opulento diputado por Cambados - Por Víctro Viana
Kosmos 261

**Kosmos 261** (Космос 261 en ruso), tamén denominado **DS-U2-GK Nº 1**, foi un satélite artificial soviético lanzado o 20 de decembro de 1968 mediante un foguete Kosmos 2I desde o cosmódromo de Plesetsk.

## Características 
Kosmos 261 foi o primeiro membro do modelo de satélites DS-U2-GK. Estaba adicado a facer observacións xeofísicas da atmosfera superior e á observación das auroras polares, labor continuada polo seu sucesor, Kosmos 348. Kosmos 261 foi inxectado nunha órbita inicial de 670&nbsp;km de apoxeo e 217&nbsp;km de perixeo, cunha inclinación orbital de 71 graos e un período de 93,0 minutos. Reentrou na atmosfera o 12 de febreiro de 1969.

## Resultados 
Kosmos 261 obtivo o espectro de electróns na parte interior do cinto de Van Allen e medíu a distribución angular de partículas ó longo da súa órbita.

## Notas 
## Véxase tamén 
### Bibliografía 
* 
* 
* 
* 

### Outros artigos 
* Kosmos 348
* DS-U2-GK
Tina Karol

**Tina Karol** (en ucraíno: Тіна Кароль), nada en Orotukan, Óblast de Magadán, Rusia, o 25 de xaneiro de 1985, é unha cantante ucraína que representou ao seu país no Festival da Canción de Eurovisión 2006 coa canción "Show me your love" (galego: Amósame o teu amor).

## Traxectoria
O seu nome orixinal é Tetiana Liberman (Тетяна Григорівна Ліберман), nacida de pai xudeu ucraíno e nai ucraína no Distrito Federal do afastado Oriente ruso.

Cando tiña seis anos de idade mudouse a Ivano-Frankivsk, no oriente de Ucraína. Graduouse nunha escola de música e logo estudou no Instituto Musical Grier de Kíiv.

Participou en varias competencias musicais xuvenís, rexionais, internacionais e xudías, así como tamén en musicais e espectáculos teatrais. Ocupou o segundo lugar no festival "New Wave" de Letonia. Karol converteuse en solista do conxunto das Forzas Armadas de Ucraína e logo nun personaxe artístico da televisión.

No 2006, Karol gañou a preselección ucraína do Festival da Canción de Eurovisión 2006 coa canción en inglés: "I Am Your Queen" (galego: *Eu son a túa raíña*) e representou a Ucraína no Festival, no cal obtivo un sétimo lugar interpretando unha nova versión da canción: "Show Me Your Love" (galego: *Amósame o teu amor*).

O día 15 de xuño de 2008 casou co produtor Eugene Ogir, froito do que naceu seu fillo Veniamín o 18 de novembro de 2008.

O 16 de xaneiro de 2009 foi nomeada polo presidente Víktor Yúshchenko Artista de Honor de Ucraína.

Segundo a revista "Focus", Tina é unha das 100 mulleres máis influentes de Ucraína, estando no número 92 na lista feita polos expertos.

## Discografía 
### Show Me Your Love (*Amósame o teu amor*) (2005) 
# "Money Doesn't Matter"
# "Russian Boy" 
# "Life Is Not Enough"
# "Honey" 
# "Love of My Live"
# "Show Me Your Love" 
# "Silent Night"
# "Honey" (Festa Edit) 
# "Money Doesn't Matter" (Remake)
# "Show Me Your Love" (Remix Radio Edit) 
# "Show Me Your Love" (Remix Club Edit)
# "Vyshe Oblakov"
# "Vyshe Oblakov" (Vídeo)
### Nochenka (*Noite doce*) (2006) 
# "Nochenka"
# "Vyshe Oblakov"
# "Tobi"
# "Pupsik"
# "Ty Otpusti"
# "Vyshe Oblakov" (Remix)
# "Nochenka" (Karaoke)
# "Vyshe" Oblakov (Karaoke)
# "Pupsik" (Karaoke)
# "Nochenka" (Vídeo)
# "Vyshe Oblakov" (Vídeo)
# "Pupsik" (Vídeo)
### Polyus Prityazheniya (*Pólo De Atracción*) (2007) 
# "Polyus Prityazheniya" (Полюс притяжения)
# "Beloe Nebo" (Белое небо)
# "Lyublyu Ego" (Люблю его)
# "Ny K Chemu" (Ни к чему)
# "Klyuchik" (Ключик)
# "U Neba Poprosim" (У неба попросим)
# "Vremya Kak Voda" (Время как вода)
# "Loosing My Way"
# "Come On"
# "Vremya Kak Voda" (Remix)
# "Lyublyu Eho" (Vídeo)
# "Polyus Prityazheniya" (Vídeo)
### 9 жизней (9 vidas) (2011) 
# 9 Jizneï (9 жизней)
# Kol'tso (Ya Skaju da) (Кольцо (я скажу да))
# Lyubol' (ЛюБоль)
# Zatchem Ya Znayu (Зачем я знаю)
# Radio Baby
# Nie Boïsya (Не бойся)
# Nie Dochtch (Не дощ)
# Nikogda (Никогда)
# Nijno (Ніжно)
# Shukaï Mene (Шукай мене)
# Perejivem Izmeni (Переживем измены)
# Shinshila (Шиншила)
# Ya Niè Beru Trubku (Я не беру трубку)

### Outros singles 
# Я НЕ БЕРУ ТРУБКУ (Xa non respondo ás túas chamadas) (2012)
# НIЖНО (Tenro) (2012)
Phan Thiet

300px|dereita|miniatura|Phan Thiet.
**Phan Thiet** é unha cidade situada en Nam Trung Bo, capital da provincia de Binh Thuan. Está atravesada polo río Ca Ti, que continúa cara ao mar da China Meridional. O núcleo urbano ten arredor de 350.000 habitantes.
Aeroporto de Cam Ranh

O **aeroporto de Cam Ranh** (*Sân bay quốc tế Cam Ranh*) debe o seu nome á vila onde se sitúa, dentro do concello de Cam Ranh, Vietnam, a poucos quilómetros da cidade.

Foi inaugurado o 18 de maio de 2006 e o seu primeiro voo foi coa liña de Vietnam Airlines dende Cidade Ho Chi Minh ata Cam Ranh e volta.

## Aeroliñas e destinos
Robinia

***Robinia*** é un xénero de plantas pertencente á familia fabáceas, orixinario de zonas temperadas de América do Norte, incluíndo os Estados Unidos, o sur do Canadá e o norte de México.
miniatura|left|200px|Falsa acacia en primavera
Son árbores de folla caduca e arbustos que acadan dos 4 aos 25 metros de altura. Con follas ovaladas que van 7-21 pinnadas. As flores son brancas ou rosadas, xeralmente en acios oscilantes. Moitas especies teñen espiñas e outras conteñen substancias pegañentas.
En Galicia está naturalizada só unha especie, a *Robinia peseudoacacia*, coñecida como falsa acacia ou simplemente robinia. Considérase especie invasora.

Recoñécense entre catro e dez especies no xénero.
## Especies 
(*: non aceptada como especie distinta por todas as autoridades)
* *Robinia boyntonii* *
* *Robinia elliottii* *
* *Robinia hartwegii* * Koehne (*R. viscosa* var. *hartwegii*)
* *Robinia hispida* L.
* *Robinia kelseyi* *
* *Robinia luxurians* *
* *Robinia nana* *
* *Robinia neomexicana* Gray
* *Robinia pseudoacacia* L., que é a **robinia** ou **falsa acacia** por excelencia 
* *Robinia viscosa* Vent.

### Híbridos 
* *Robinia × ambigua* Poir. (pro sp.) - *R. pseudoacacia* × *R. viscosa* 
* *Robinia × holdtii* Beissn. - *R. neomexicana* × *R. pseudoacacia*
* *Robinia × longiloba* Ashe (pro sp.) - *R. hispida* × *R. viscosa*
* *Robinia × margarettiae* Ashe (pro sp.) - *R. hispida* × *R. pseudoacacia*

## Véxase tamén 
* http://biopl-a-181.plantbio.cornell.edu/
* http://www.mobot.org/MOBOT/Research/APweb/ Site oficial
* http://www.ppp-index.de/
* Botánica sistemática
* https://web.archive.org/web/20110917032008/http://eol.org/search?q=Robinia&search_image=
* http://www.ipni.org/index.html
* Zur Giftigkeit der Robinie (*Robinia pseudoacacia*)
Xesús Manuel Suárez

**Xesús Manuel Suárez García**, nado en Santiago de Compostela en 1955, é un médico e político galego.

## Traxectoria 
Médico endocrinólogo e profesor de Dietética. Foi secretario e tesoureiro da Sociedade Galega de Endocrinoloxía, Metabolismo e Nutrición.

Foi candidato nas primeiras eleccións democráticas. Militante do Partido Galeguista dende a súa fundación en 1978, integrouse no novo Partido Galeguista en 2004, no que foi secretario xeral e vicepresidente. No IX Congreso, celebrado en Monforte de Lemos o 26 de xaneiro de 2008, foi elixido presidente.

## Notas 
## Véxase tamén 
### Ligazóns externas 
* Biografía en Protestante Digital
José Signo

**José Signo García**, nado en San Xoán (Porto Rico) o 29 de agosto de 1894 e finado en Córdoba o 29 de maio de 1952, foi un actor e xornalista de orixe galega.

## Traxectoria 
[miniatura|175px|José Signo, [Luís Casado e Federico Rivas en Bueu, 1927.]]
Fillo do guardés José María Signo Neda e a santiaguesa Concepción García, instalouse en Vigo antes de 1900. Traballou como xornalista en *La Concordia* e como actor. Foi autor con Ezequiel Moldes de *El regalo de un poeta. Paso de comedia*, aparecido en 1914. Dirixiu a peza satírica *La Ráfaga* e colaborou co cineasta Xosé Gil. Posteriormente foi redactor xefe de *La Zarpa* en Ourense, redactor dos xornais *Galicia* e *El Pueblo Gallego*, e colaborador de *Faro de Vigo* e *Vida Gallega*. En 1924 tivo un xuízo fronte a Alejandro Pérez Lugín pola paternidade da novela *La Casa de la Troya*.

En 1929 participou na creación da produtora Vicus Films, para a que dirixiu a longametraxe de ficción *La tragedia de Xirobio* (1930). Vinculouse ao mundo teatral, primeiro na Agrupación Martín Codax de Vigo, logo no Teatro Nacional de la Falange, e, por último, na compañía de Celia Gámez. A partir de 1941 foi redactor de *Vértice*, en Donostia, de *Voluntad*, en Xixón, e do diario *Córdoba*.

## Notas 
## Véxase tamén 
### Ligazóns externas 
* Xornalista de profesión e dramaturgo e comediante de afección
David Cobeño

**David Cobeño Iglesias**, nado o 6 de abril de 1982 en Madrid, é un futbolista español. Xoga de porteiro e o seu actual equipo é o Rayo Vallecano.

## Palmarés 
;Sevilla
* Copa da UEFA: 2006–07
* Copa do Rei: 2006–07

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com
Ali G Indahouse

***Ali G Indahouse*** é un filme británico dirixido por Mark Mylod que se estreou no 2002. Baséase no personaxe Ali G do programa de televisión *Da Ali G Show*. É o primeiro filme dos tres baseados en personaxes de Sacha Baron Cohen, sendo os outros dous *Borat* e *Brüno*.

## Sinopse 
O Centro de Lecer John Nike en West Staines vai pechar por falta de fondos. A Ali G preocúpalle o destino do club alternativo de boy scouts que estivo dirixindo ata ese momento. Decidido a salvalo centro, encadéase a unha estación de autobuses de Staines. Así­ consegue chamar a atención do primeiro ministro, que andaba buscando un mozo intelectual que lle axudase a gañar as eleccións en Staines, e que cre atopar nel ó home que necesitaba. O político convence a Ali de que a mellor forma de salvalo centro é presentarse ás eleccións para o Goberno, e Ali tómalle a palabra.

## Personaxes 
* Sacha Baron Cohen como Alistair "Ali G" Graham/Borat Sagdiyev
* Michael Gambon como Primeiro Ministro
* Charles Dance como Deputado David Carlton
* Kellie Bright como Julie
* Martin Freeman como Richard "Ricky C" Cunningham
* Rhona Mitra como Kate Hedges
* Barbara New como Nan
* Ray Panthaki como Hassan B
* Emilio Rivera como Rico
* Olegar Fedoro como Ministro ruso
* Tony Way como Dangerous Dave
* Daniela Lavender como Maid
* John Scott Martin como Mr. Johnson

## Véxase tamén 
### Ligazóns externas 
* Ficha na IMDb 
* Ficha en Filmaffinity
Verín (homónimos)

O topónimo **Verín** pode referirse a:

;En Galiza
***Comarca de Verín**, comarca da provincia de Ourense;
****Verín**, concello de dita comarca;
*****Verín**, parroquia de dito concello;
******Verín**, lugar de dita parroquia;
***Verín**, lugar da parroquia de Peibás, no concello de Antas de Ulla;
***Verín**, lugar da parroquia de Coiro, no concello de Cangas.

## Véxase tamén
### Outros artigos
***Verís**, parroquia do concello de Irixoa;
***Vertín**, lugar da parroquia de Mondego, no concello de Sada;
****El Heraldo de Verín***, publicación periódica;
***Roberto Verino**, nome co que se coñece ao deseñador Manuel Roberto Mariño Fernández, natural de Verín;
*Arciprestado de **Verín-Laza**, da Diocese de Ourense.
Baduario

**Baduario** (morto en 576) foi un xeneral bizantino do Imperio de Oriente que viviu no século VI.

## Traxectoria 
Era xenro do emperador Xustino II. Podería ser que fose o fillo ou o neto do Baduario *magister militum* e *dux Scythiae*.

No 565 o seu sogro Xustino II, apenas chegado ao poder, nomeouno curopalata. O ano seguinte foi nomeado *magister militum* e enviado polo emperador en auxilio dos xépidos, cuxo reino fora invadido polos longobardos. Loitou nunha batalla preto de Sirmio e venceu nela. A batalla tivo lugar en 566 ou en 567. Tras esta batalla o rei dos xépidos Cunimundo rompe a alianza cos romanos de oriente que despois decidiron non o axudaren cando os xépidos foron invadidos aniquilados polos longobardos e os ávaros. Non se sabe con exactitude se Baduario foi un *magister militum per Illyricum* o máis ben un *magister militum uacans* ou un *quaestor exercitus*.

Despois nomeárono *comes stabuli*. O 6 de outubro de 573 el e o emperador Xustino II tiveron un litixio: o Augusto, que desde había un tempo daba signos de tolemia, insultouno e desterrouno; despois o emperador arrepentiuse e foi en persoa aos estábulos para se desculpar con Baduario.

No 576 Baduario foi enviado a Italia para intentar expulsar aos longobardos, que en 568 invadiran Italia e a someteran en gran parte. Morreu en batalla contra eles.

## Notas 
## Véxase tamén 
### Bibliografía 
* *The Prosopography of the Later Roman Empire*, vol. II-III
A Rúa, Coiro, Cangas

**A Rúa** é un lugar da parroquia de Coiro no concello pontevedrés de Cangas na comarca do Morrazo. Segundo o IGE, en 2011 tiña 28 habitantes (16 homes e 12 mulleres).

## Lugares e parroquias 
### Lugares de Coiro 
### Parroquias de Cangas 
## Notas 
## Véxase tamén 
### Outros artigos 
* Lugares de Cangas
Forte

O adxectivo **Forte** refírese a algo ou alguén dotado de forza. Pode referirse a:

***Fortaleza**, construción militar destinada á defensa e protección dun lugar;
***Forte**, notación musical;

Como topónimo, pode referirse a:

;En Galiza
***O Forte**, lugar da parroquia de Boqueixón, no concello de Boqueixón;
***O Forte**, lugar da parroquia de Coiro, no concello de Cangas;
***O Forte**, lugar da parroquia de Bragade, no concello de Oza-Cesuras;
***O Forte**, lugar da parroquia de Beseño, no concello de Touro;
***O Forte Novo**, lugar da parroquia dos Ánxeles, no concello de Melide;
***O Forte Vello**, lugar da parroquia dos Ánxeles, no concello de Melide;
***Fortesende**, lugar da parroquia de Loureda, no concello de Arteixo.

## Véxase tamén
### Outros artigos
***O Norte**, lugar da parroquia de Bueu, no concello de Bueu;
***FORTE** (**Fast On-orbit Recording of Transient Events**), satélite artificial dos Estados Unidos de América.
Teofilacto

O nome de **Teofilacto** pode referirse a:

***Teofilacto Simocatta**, historiador bizantino do século VII.

***Teofilacto**, Exarca bizantino do exarcado de Rávena.
***Teofilacto de Ohrid**, preceptor bizantino, arcebispo de Ohrid e comentador bíblico do século XI.
***Teofilacto dei Conti di Tusculo**, nome propio de dous papas da igrexa católica: Bieito VIII (1012-1024) e Bieito IX (1033-1044, 1045, 1047-1048).
***Teofilacto**, patricio romano do século X.
***Teofilacto**, patriarca de Constantinopla (933 -956).
***Teofilacto**, (744-751), patriarca de Antioquía. 
***Teofilacto**, (sobre 695 – sobre 711), coadxutor do patriarca de Alexandría.
***Teofilacto**, (morto en 845), bispo de Nicomedia.
***Teofilacto**, metropolita de Sebaste (hoxe Sivas) en Armenia, enviado en 987 á Rus de Kíiv, se cadra foi o primeiro metropolita de Kíiv.
***Teofilacto Lopatinski**, profesor de teoloxía ruso do século XVIII.
Benito Calderón Ozores

**Benito Calderón Ozores**, nado en Santiago de Compostela o 21 de setembro de 1861 e finado en Lourizán (Pontevedra) o 11 de outubro de 1892, foi un militar e político galego.

## Traxectoria 
Segundo fillo de Vicente Calderón Oreiro, conde de San Juan, e de Carmen Ozores Mosquera. Capitán de Artillaría. Casou con Eugenia Montero Villegas, filla de Eugenio Montero Ríos o 14 de abril de 1890. Foi elixido deputado por Santiago de Compostela na elección parcial de 5 de marzo de 1890, escano que lle puxo en bandexa o seu sogro Montero Ríos, quen renunciou a el para ocupar o posto de senador tralas eleccións de 1889. Foi reelixido nas seguintes eleccións (1 de febreiro de 1891), pero a morte truncou a súa carreira política en 1892.

## Vida persoal 
Foi pai de Vicente e Eugenio Calderón Montero-Ríos.
## Notas 
## Véxase tamén 
### Ligazóns externas 
* Anatomía dunha rede caciquil
Loewe

**Loewe** ([lo'eβe]) é unha marca de roupa, coiro e complementos de luxo fundada en 1846 en Madrid polo artesán Enrique Loewe Roessberg orixinario de Kassel, actualmente é propiedade do grupo francés LVMH (Louis Vuitton Moët Hennessy).

## Historia 
thumb|esquerda|Placa conmemorativa do concello de Madrid en recoñecemento á marca.
miniatura|dereita| Loewe Hong Kong

Loewe naceu en 1846 nun obradoiro de marroquinería situado na rúa Lobo (posteriormente rúa Echegaray), no centro de Madrid. En 1872 o artesán alemán Enrique Loewe Roessberg chegou a Madrid e asociouse co taller, e comezou a traballar alí. En 1892 Loewe instalouse na rúa Príncipe de Madrid, acadando gran sona. En 1905 o rei Afonso XIII deulle o título de provedor da Casa Real. En 1910 abriu tenda en Barcelona.

En 1945 o deseñador Pérez de Rozas creou modelos de bolsos en boxcalf, que pronto pasaron a ser os grandes clásicos da marca. En 1959 Loewe inaugurou unha tenda na rúa Serrano de Madrid, que modificou por completo a imaxe dos establecementos de artigos de luxo. En 1963 empezou a expansión internacional de Loewe, que abriu tenda en Londres.

En 1980 entrou no accionariado da empresa o grupo Rumasa, mercando accións a herdeiros de Loewe de Barcelona, debido ás diferenzas entre a familia de Barcelona e a de Madrid, que controlaban entre ambas o 51 % da empresa. Rumasa mercou entre un 25 % ou 30 % ata acadar a maioría do accionariado por sucesivas mercas de accións. Cando Rumasa foi expropiada tiña o 66 % da empresa polo que pasou a estar controlada polo Estado Español. En 1996, coincidindo cos 150 anos da marca, foi mercada por LVMH.

O 14 de marzo de 2012 saíu unha polémica campaña da colección "Oro" con Luis Venegas como director creativo e como protagonistas presuntos mozos "modernos" fillos de coñecidos.

## Tendas 
Loewe ten 29 tendas propias en España, dez establecementos para home e sete de muller. A nivel internacional ten 125 tendas propias e 50 puntos de venda en aeroportos e outro cento de tendas multimarca.

En 2012 pechou a súa tenda na Coruña, a única que tiña en Galiza, trasladándose a unha pequena tenda en El Corte Inglés da rúa Ramón y Cajal. A principios de 2018 pechou definitivamente.

## Notas 
## Véxase tamén 
### Ligazóns externas 
* Sitio web oficial de Loewe
Teofilacto (patricio)

**Teofilacto I de Tusculum** (nado antes de 864 e morto entre 920 e 927) foi un aristócrata romano que foi senador e exerceu varios cargos importantes, entre os cales o de *magister militum* e o de cónsul de Roma. Tamén foi *vestiarius* no *Patriarchio*, residencia pontificia anexa á Basílica de San Xoán de Latrán.
## Historia 
Mencionado por vez primeira nun documento de 901, como xuíz palatino do emperador Lois III, aparece á volta do papa Serxio III (probabelmente un dos seus curmáns) - no curso dos anos 903/904. Como *vestiarius* (ministro de finanzas) do papa e *magister militum* (comandante en xefe dos exércitos), é desde aquela o xefe da nobreza urbana de Roma cunha grande influencia sobre a política do papa, sobre todo grazas á súa muller Teodora I de Tusculum e da súa filla Marozia, a quen o testemuño de Liutprando de Cremona atribúe unha relación co papa Serxio III de onde nacería o futuro papa Xoán XI. Desde 905, Teofilacto leva tamén os títulos de *duque* e de *senador* dos romandos.

## A súa obra 
Tras a morte do papa Serxio III, empuxa ao papa Xoán X a se aliar cos seus veciños do sur contra os sarracenos que ameazan sen cesar a costa italiana. En agosto de 915, un exército ao seu mando e do seu xenro Alberico I de Spoleto vence os árabes en Garigliano. O mérito de Teofilacto é o de ter estabilizado as relacións en Italia central e tamén, como o subliñan outros testemuños, os seus esforzos e os da súa familia por unha renovación relixiosa. Os Tusculani tiran a súa orixe de Teofilacto.
## Xenealoxía 
 Teofilacto
  casou con Teodora *a Antiga*
  │
  └─Marozia I (?-?).
    1) Alberico I duque de Spoleto.
    2) Serxio III, papa.
    3) Hugo de Arlés*.
    4) Guido de Toscana*.
## Véxase tamén 
### Bibliografía 
* 
* Jean-Charles Volkmann, *Bien Connaître les généalogies des rois de France* ISBN 2-87747-208-6.
* Michel Mourre, ''Le petit Mourre. Dictionnaire d'Histoire universelle'' ISBN 978-2-04-732194-2.
Breixo

O termo **Breixo** pode referirse a:

***Breixo**, antropónimo masculino galego;
***Breixo mártir**, santo do catolicismo;

Como topónimo, pode referirse a:

;En Galiza
***San Breixo**, parroquia do concello de Monterroso;
****San Breixo**, lugar de dita parroquia;
***San Breixo**, parroquia do concello de Palas de Rei;
****San Breixo**, lugar de dita parroquia;
***San Breixo de Parga**, parroquia do concello de Guitiriz;
***Ambreixo**, parroquia do concello de Palas de Rei;
****Ambreixo**, lugar de dita parroquia;
***Breixo**, lugar da parroquia de Dorneda no concello de Oleiros;
***Breixo**, lugar da parroquia de Berreo no concello de Trazo;
***San Breixo**, lugar da parroquia de Veascós, no concello de Carballedo;
***San Breixo**, lugar da parroquia de Maceira, no concello de Covelo;
***San Breixo**, lugar da parroquia de Lamas de Moreira, no concello da Fonsagrada;
***San Breixo**, lugar da parroquia de Noia, no concello de Noia;
***San Breixo**, lugar da parroquia de Piñeira, no concello de Sarria;
***San Breixo**, lugar da parroquia da Balsa, no concello de Triacastela;
***Sambreixo**, lugar da parroquia de Muro, no concello de Láncara.

## Véxase tamén
### Outros artigos
***Bereixo**, lugar da parroquia de Piñeiro, no concello de Cedeira;
***Breiro**, lugar da parroquia de Boiro, no concello de Boiro;
***Breixoeira**, lugar da parroquia de Sabucedo, no concello de Porqueira;
***Breixo**, arbustos pertencentes ao xénero *Erica* e semellantes, uz, urce;
****Breixo***, novela de Alfredo Conde (1981).
Henry Cavill

**Henry William Dalgliesh Cavill**, nado o 5 de maio de 1983 na Illa de Jersey, nas Illas Anglo-normandas, é un actor británico de cinema e televisión.

## Filmografía 
### Cinema 
### Televisión 
### Videoxogos 
## Notas 
## Véxase tamén
D-Tox

***D-Tox*** é un filme estadounidense dirixido por Jim Gillespie que se estreou no 2002.

## Sinopse 
Jack Malloy é un axente do FBI que se refuxiou na bebida para evadirse das feridas do pasado: anos atrás, un psicópata asasinou á súa muller e a varios dos seus compañeiros. Decide ingresar nunha clínica de rehabilitación para policías, pero o santuario terapéutico tórnase nunha prisión de pesadelo ó quedar illado pola neve e comezar a aparecer residentes mortos en circunstancias sospeitosas.

## Personaxes 
* Sylvester Stallone como Axente do FBI Jake Malloy
* Charles Dutton como Axente do FBI Chuck Hendricks
* Polly Walker como Jenny Munroe
* Courtney B. Vance como Willie Jones
* Tom Berenger como Hank
* Kris Kristofferson como Dr. John "Doc" Mitchell
* Anthony J. Mifsud como Carl Brandon
* Jeffrey Wright como Jaworski
* Robert Patrick como Peter Noah
* Robert Prosky como McKenzie
* Sean Patrick Flanery como Conner
* Stephen Lang como Jack Bennett
* Dina Meyer como Mary
* Rance Howard como Geezer
* Christopher Fulford como Frank Slater
* Angela Alvarado Rosa como Lopez

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Gotye

**Wouter "Wally" De Backer**, nado en Bruxas o 21 de maio de 1980, máis coñecido profesionalmente polo seu nome artístico **Gotye** é un artista  belga-australiano. O nome "Gotye" é un derivado de "Gauthier", o equivalente en francés a "Walter" ou "Wouter". A súa voz ten sido comparada coa de Peter Gabriel, Phil Collins e Sting.

## Discografía 
* *Boardface* (2003)
* *Like Drawing Blood* (2006)
* *Making Mirrors* (2011)

## Notas 
## Véxase tamén 
### Ligazóns externas 
* Páxina oficial
Os inmortais II

***Os inmortais II*** (en ) é un filme dirixido por Russell Mulcahy que se estreou en 1991. Segunda parte do filme de 1986 *Highlander*. Estreouse en galego na TVG o 1 de xuño de 2008.

## Sinopse 
Katana é o ditador do planeta Zeist do que procede Connor McLeod e tódolos inmortais ós que se enfrontara no pasado. No ano 2024, McLeod xa é maior, e agarda na terra a que lle chegue a súa hora tras unha longa e intensa vida. Pero os problemas volven a xurdir cando o autoritario Katana decide acabar con el. Para poder facerlle fronte, recorre a un estraño conxuro que o converte outra vez nun mozo de trinta anos e que consegue facer volver a Ramírez, o seu vello amigo.

## Personaxes 
* Christopher Lambert como Connor MacLeod
* Sean Connery como Juan Ramírez Sánchez Villalobos 
* Virginia Madsen como Louise Marcus
* Michael Ironside como Katana
* John C. McGinley como David Blake
* Phillip Brock como Cabbie 
* Rusty Schwimmer como Muller bébeda do bar
* Ed Trucco como Jimmy

## Notas
Droctulf

**Droctulf** (ou *Droctulfo*, *Drocto*, *Drocton*) foi un xeneral bizantino de orixe bárbara da segunda metade do século VI.
## Traxectoria 
Droctulf era de orixe sueva ou alamánica (*…Droctulf ex Suavorum, hoc est Alamannorum…*). En 568 seguira como outros bárbaros aos longobardos do rei Alboíno á Italia do norte. Pouco despois, deixou os longobardos para se poñer ao servizo dos bizantinos e foi un fiel servidor do Imperio bizantino e do Papado e loitou activamente contra os longobardos.

Loitou especialmente contra Faroaldo, duque de Spoleto, que atacara Rávena e capturara e saqueara o porto da cidade, Classis .

Droctulf deu rexeitado o duque longobardo e recuperou Classis en 576. *Dux* de *Brixellum* (Brescello, Emilia-Romaña) ao servizo de Bizancio, loitou a continuación contra o rei longobardo Authari antes de que o enviasen a Tracia e os Balcáns para rexeitar as tribos eslavas e os ávaros que ameazaban a fronteira do Danubio.
## Notas 
## Véxase tamén 
### Bibliografía
* Paulo Diácono, *Historia Langobardorum*, finais do século VIII.
Piso

O **piso** é o **chan**, a superficie sobre a que se anda. Normalmente chámase piso cando falamos dunha superficie inferior horizontal dun espazo arquitectónico, sendo a verba chan máis xeral. Por extensión tamén se chama **piso** á superficie de táboas onde o carro leva a carga.
[thumb|Piso con [pavimento de parqué.]]

## Homónimos 
* Chámase tamén **piso**, **andar** ou **planta** aos diferentes niveis dun edificio. 
* Igualmente na linguaxe coloquial recibe o nome de piso a vivenda nun edificio de varias plantas
* Tamén se lle chama **piso** aos materiais que conforman a superficie superior do chan: pavimento, incluso os das zonas exteriores á edificación. 
* En calzado, **piso** fai referencia á sola do zapato.

## Numeración dos pisos en edificios 
Hai discrepancias nos costumes de numerar os pisos ou andares nos edificios entre os diferentes países.

Na meirande parte de Europa, Iberoamérica e na Mancomunidade Británica de Nacións, o piso situado no nivel do terreo é a **planta baixa** ou **planta terrea**, e o piso de enriba é o **primeiro andar**, manténdose o emprego continental europeo que pasa de moda a partir da construción de palacios.

En Francia, por exemplo, o termo para a planta baixa é *rez de chaussée* (rentes do chan). Nos Estados Unidos e no Canadá (agás no Quebec), o piso terreo é, polo xeral, o primeiro andar e o piso de enriba é o segundo andar. Este sistema tamén é usado en Chile, Rusia e outros países da ex Unión Soviética. A China segue o sistema estadounidense, porén os números usados son cardinais (un, dous, tres etc.) en lugar dos ordinais (primeiro, segundo, terceiro ou terzo).

Nalgúns edificios, especialmente en hoteis non existe a planta número trece, pasando a numeración da planta doce á catorce. Isto é por mor ao pavor irracional ao número 13, chamado triscaidecafobia.

Na construción tradicional galega, a casa adoitaba ter só dous pisos: a planta terrea (planta baixa) e o sobrado (primeiro andar), ademais do faiado.
David Boreanaz

**David Boreanaz**, nado o 16 de maio de 1969 en Buffalo, Nova York, é un actor e produtor e director de televisión estadounidense, principalmente coñecido polo seu traballo en series de televisión como *Buffy the Vampire Slayer* e *Bones*.

## Filmografía 
### Filmes 
### Televisión 
### Videoxogos 
### Vídeos musicais 
## Véxase tamén